Si qui escribe no conoix por completo todas as posibilidatz d'a luenga: por exemplo, un  estudiant d'a mesma como L2 (luenga aprendida), u un nino que la tenese como materna, pero no tienga a madurez y conoixencia como ta pensar en as posibles confusions d'o suyo discurso, se planteyan dos problemas adicionals: 1) a inseguridat que produz un regle ortografico "voluntario" y que no fixa una forma normativa ta una persona que aprende a escribir una luenga (siga a suya propia luenga, u no'n siga) 2) en no conoixer todas as posibilidatz d'a luenga, ye imposible tener o criterio como ta saber quan cal  meter accento grafico, con l'agravant que a norma no permite nian construyir-se un sistema practico de regles alternativo. Por tanto, s'amilloraría en o aspecto funcional ta l'aprendizache y amostranza d'a luenga (en a suya vesant escrita) si se fese servir un sistema d'accentuación fixo (esmienda 31).